આ પ્રસંગે મુખ્યમંત્રીએ જુનાગઢ ડિવિઝનને રૂ. ૬૪૦ લાખના ખર્ચથી નવી ફાળવવામાં આવેલી ૨૦ મિની બસોને લીલીઝંડી આપી પ્રસ્થાન કરાવ્યું હતું. આ ઉપરાંત રાજ્યના તમામ જિલ્લામાં ફરનારા મુખ્યમંત્રી અમૃતમ યોજના અને મુખ્યમંત્રી અમૃતમવ વાત્સલ્ય યોજનાના ૬ મોબાઇલ કિઓસ્ક વેનને ગતિમાન કરાવી હતી. રાજ્યમાં તમામ જિલ્લાઓમાં ફરનારા મોબાઇલ વેન દ્વારા બંને યોજના હેઠળના લાભાર્થીઓની અરજી નોંધણીની કાર્યવાહી સ્થળ ઉપર જ કરવામાં આવશે.